Prețuri mari și pene de curent. Ce variante are România pentru a reduce efectele crizei din energie. "Stocarea la prosumatori este o picătură într-un pahar cu apă"
Provocările din sectorul energiei au revenit în prim-plan în această vară, pe fondul consumului crescut la orele de vârf. Rețeaua României are nevoie de capacități de stocare, spune Guvernul într-un document strategic. Aceasta este soluția pentru a traversa criza din energie, este de acord Dan Pîrșan, președintele Asociației Prosumatorilor și Comunităților de Energie (APCE), cu condiția ca acest lucru să însemne o politică de stat, nu doar o sarcină pentru prosumatori.